91 
Hr. Konservator Foslie har ogsaa skriftlig meddelt mig enkelte 
vigtige Oplysninger, blandt andet at Desmarestia ligulata skal 
være funden ved Haugesund af en Lærer E. Norum*). Ende¬ 
lig er i Følge Jonsson Chantransia Alariæ funden af Rosen¬ 
vinge ved Haugesund. 
Af de af Boye opregnede ca. 165 Arter (efter min Artsbe¬ 
regning), et Tal der ved fornyede Undersøgelser sikkert vil kunne 
bringes meget i Vejret, genfindes 96 Arter paa Færøerne; men ved 
at medtage de Arter, der hos de forskellige, ovennævnte For¬ 
fattere findes angivne fra den norske Vestkyst, bliver det fælles 
Antal Arter forøget med mindst 25, i alt altsaa 121 Arter (55%). 
Det kan imidlertid med temmelig stor Sikkerhed siges, at i hvert 
Tilfælde den største Del af det paa denne Kyststrækning endnu 
ret betydelige ikke iagttagne Antal færøske Arter, nemlig 96, ogsaa 
vil findes her. At opregne alle disse forekommer mig overflødigt, 
derimod skal jeg fremhæve nogle færøske Arter, som maa for¬ 
modes ikke at forekomme paa denne Del af den norske Vest¬ 
kyst, nemlig: Halosaccion ramentaceum, Ptilota pectinata, Rhodo- 
chorton penicilliforme, Lithothamnion læve , Litliothamnion glaciale, 
C l a Ih rom o rph u m circumscriptum, Alaria Pylaii, Laminaria færo¬ 
ensis, Urospora Wormskioldii, Phæostroma parasiticum samt ri¬ 
meligvis Fucus inflatus, som dog muligvis kan findes her, idet 
den er funden i Kristianiafjord. Disse Arter har alle mere nord¬ 
lig Udbredelse; men der er ogsaa nogle Arter af mere sydlig 
Forekomst, som i hvert Tilfælde endnu ikke er fundne paa 
Norges Vestkyst f. Ex. Ectocarpus velutinus, Elachista scutulata 
og enkelte andre, som særlig hører hjemme paa de britiske Øers 
og Frankrigs Atlanterhavskyst. 
Fra Vestnorge gaar vi videre til arktisk Norge eller den 
Del af den norske Vestkyst, der ligger Nord for Polarcirkelen. 
Paa Grund af Golfstrømmens varme Vand har Algevegetationen 
her et langt sydligere Præg, end man skulde vente efter den 
nordlige Beliggenhed, og der genfindes da ogsaa her et stort 
Antal færøske Arter. 
Algevegetationen er for Finmarkens Vedkommende behandlet 
af Foslie (15), for Nordlands af Kl een (30), og desuden har 
Kjellman i »Norra Ishafvets Algflora« givet adskillige værdi¬ 
fulde Bidrag. I Følge de i disse Arbejder nævnte Arter genfm- 
*) I Følge Hr. Foslie skal denne have en Fortegnelse over de ved Haugesund 
forekommende Alger; men min Henvendelse til ham er bleven resultatløs. 
